́ще же стяжава́ти и сла̂дкая житія̀ прія́ти нѣ̂кіимъ є́сть ѕѣлѡ̀ вожделѣ́нно: почто̀ сло́вомъ любому́дріе честву́ютъ, дѣ́ломъ ѿчужде́ніе къ ѻ́ному произволя́юще, и дѣя̂нія ѻбѣ́та чу̂ждая содѣва́юще, честны́ми украша́юще себѐ именова́ніи;̀ не сра́мно бы́ти мни́мъ, ѡ ме́ншихъ, ѝхже мірски́ми имену́емъ, ѡ преступле́ніи законоположе́ній спаси́теля поноша́еми, пренебреже́ннымъ єгѡ̀ за́повѣдемъ ѿ долженству́ющихъ учи́тися, учи́мы быва́юще;́ бо пря́щымся на́мъ глаго́лютъ: рабу̀ хрс̑то́ву не подоба́етъ свари́тися, но кро́тку бы́ти ко всѣ̂мъ: и па́ки любопря́щымся ѡ имѣ́ніихъ, илѝ стяжа́ніихъ: а́ще взе́млетъ ри́зу твою̀ кто̀, глаго́летъ, и срачи́цу взя́ти ѡста́ви єму̀: что̀ и́но творя́тъ ра́звѣ укоря́юще на́съ, посмѣва́ются и руга́ются, сопроти̂вная ѡбѣ́ту на́шему ви́дяще дѣла̀ на̂ша